इस सामूहिक हत्याकांड के आरोपियों की जेल में पिटाई की खबर उस समय समाचार चैनलों पर आयी थी जब यह मामला प्रचार में जोर पकड़े हुए था। अब मृतक आरोपी के वकील और माता पिता बयान दे रहे हैं कि उनके साथ यह क्रम बाद में भी चलता रहा था। उनका एक दूसरा भी बेटा है जो इसमें शामिल है। वह उसके मरने की आशंका भी जता रहे थे। उनका कहना था कि हम गरीब हैं इसलिये हमारे साथ ऐसा हो रहा है। हमारा कहना है कि जब कोई गरीब होकर ऐसे जघन्य हत्याकांड में शामिल हो रहा है तो उसे यह मानना ही चाहिये कि उसका दंड बड़ा होगा। अमीर लोग अपराध कर भी बच जाते हैं इस तर्क के आधार पर गरीब अपराधी के साथ सहानुभूति नहीं हो सकती। अगर यह सच है तो फिर गरीब को अपराध में शामिल होने से ही बचना चाहिये। हम तो यह कहते हैं कि गरीब के अपराध में शामिल होने पर उसका दंड अधिक भयानक होना चाहिये क्योंकि उसके सहने की क्षमता अधिक होती है। अमीर में सहने की क्षमता नहीं होती यह बात तय है। हम यहां अमीरों के अपराध में शामिल होने पर सहानुभूति नहीं जता रहे बल्कि गरीब होकर अपराध में सजा मिलने पर रुदन करने की प्रवृत्ति पर गुस्सा जता रहे हैं।